ጠቅላይ  ሚንስትር ኃይለማርያም የአሜሪካ የውጭ ጉዳይ ሚኒስትር ሬክስ ቲለርሰንን ተቀብለው አነጋገሩ
የኢፌዴሪ ጠቅላይ ሚኒስትር ኃይለማሪያም ደሳለኝ የአሜሪካ የውጭ ጉዳይ ሚኒስትር የሆኑትን ሬክስ ቲለርሰን ትናንት በፅህፈት ቤታቸው ተቀብለው አነጋገሩ።ጠቅላይ ሚኒስትሩ ኃይለማርያም ከአሜሪካው የውጭ ጉዳይ ሚንስትር ሬክስ ቴለርሰን  ጋር   በሁለቱ አገራት ግንኙነትና  በቀጠናዊ ጉዳዮች ዙሪያ ተወያይተዋል።በውይይቱ ላይ ኢትዮጵያና አሜሪካ  በልማት፣ በጸጥታ፣ በሰላምና በጸረ ሽብር ትግል የሚያደርጉትን ትብብር አጠናክረው እንደሚቀጥሉ ተስማምተዋል።በአፍሪካ ቀንድ  ሰላምና ጸጥታ ጉዳይ ላይም የተወያዩ ሲሆን፥  አካባቢው የሚከሰቱ  የጸጥታ ችግሮችን  በጋራ ለመፍታት እንደሚሠሩ  ነው ሀገራቱ የተስማሙት።የውጭ ጉዳይ ሚኒስትሩ ጠቅላይ ሚኒስትር ኃይለማሪያም ሥልጣናቸውን በገዛ ፈቃዳቸው መልቀቃቸው ለሌሎች አገሮች መሪዎችም መልካም ተሞክሮ የሚሆን መሆኑን ገልጸው ለጠቅላይ ሚኒስትሩ ያላቸውን አድናቆት ገልጸዋል።